Не падазраваў аб нядаўняй гістарычнай вядомасці Дудзіч і новы гаспадар гэтых мясцін - старшыня ТПЦ “Паліфакт” Будзінас Я. Д., якому ў 1992 годзе было выдзелена ў гэтых месцах 162 гектары зямлі “для вядзення дапаможнай гаспадаркі”. За грошы, заробленыя ў горадзе, друкарня “Паліфакт” адсыпала грунтавыя дарогі, пабудавала высакавольтную лінію электраперадач, правяла тэлефон, узвяла свінарнік, кароўнік, закупіла жывёл, сельскагаспадарчую тэхніку і пачала гаспадарчую дзейнасць